armvectores/hy_wikipedia_2023 huggingface dataset:
Դելֆին Բատո

Դելֆին Բատո (ֆր.՝ Delphine Batho, մարտի 23, 1973(1973-03-23), Փարիզի 12-րդ շրջան, Փարիզ, Փարիզի շրջան), Ֆրանսիայի պետական և քաղաքական գործիչ։ 2012-ից 2013 թվականներին զբաղեցրել է Ֆրանսիայի էկոլոգիայի, կայուն զարգացման, տրանսպորտի և բնակարանաշինության նախարարի պաշտոնը։


== Կենսագրություն ==
Ծնվել է 1973 թվականի մարտի 23-ին Ֆրանսիայի Փարիզ քաղաքում։ Ավարտել է Հենրի IV-ի փարիզյան լիցեյը, այնուհետև ընդունվել Փարիզի Դիդրոյի համալսարան։ Ուսանողական տարիներին եղել է SOS Racisme ուսանողական ինքնակառավարման և հասարակական հակառասիստական կազմակերպության առաջնորդ։ 1992 թվականին ավարտել է համալսարանը՝ դառնալով պատմական գիտությունների բակալավր։ 1994 թվականին միացել է Ֆրանսիայի Սոցիալիստական կուսակցությանը։ 2007 թվականի հունիսի 20-ից մինչև 2012 թվականի հունիսի 21-ը Ֆրանսիայի Ազգային ժողովի պատգամավոր է եղել Դյու-Սևրի դեպարտամենտից։
2012 թվականի հունիսի 21-ին Ֆրանսիայի վարչապետ Ժան Մարկ Էրոյի կառավարությունում նշանակել է Ֆրանսիայի բնապահպանության, կայուն զարգացման, տրանսպորտի և բնակարանաշինության նախարար։ 2013 թվականի հուլիսի 2-ին Ֆրանսիայի նախագահ Ֆրանսուա Օլանդի կողմից պաշտոնաթող Է արվել այն բանի համար, որ իրեն թույլ է տվել քննադատել էկոլոգիայի բյուջետային ծախսերը կրճատելու նրա քաղաքականությունը։
2017 թվականի հունիսի 22-ին պայքարի մեջ է մտել Ազգային ժողովում «Նոր ձախեր» խմբակցության նախագահի պաշտոնի համար, սակայն ընտրությունների արդյունքում զիջել է Օլիվյե Ֆորին (նա ստացել է 31 ձայնից 28 ձայն)։
2018 թվականի մայիսին հայտարարել էր սոցհարցումի ժամանակ հայտարարել է դուրս գալու և արդեն սեպտեմբերին génération écologie կազմակերպությունը (էկոլոգիայի սերունդ) ղեկավարելու մտադրության մասին՝ լինելու է շուրջ 2000 մարդ։ «le Monde» թերթի այս քայլի պատճառների մասին հարցին նա բացատրել է, որ ցանկանում է Ֆրանսիայի քաղաքական կյանքի կենտրոն հանել բնապահպանական խնդիրները։


== Ծանոթագրություններ ==
Պետության գլուխ

Պետության գլուխ, անձ կամ պետական մարմին, ով ներկայացնում է պետության բարձրագույն իշխանությունը և այդ պետության ներկայացուցիչն է այլ երկրներում և միջազգային հարաբերություններում։

Նախագահական հանրապետությունում պետության գլուխն ունի գործադիր իշխանության լիազորություններ և համարվում է բանակի գերագույն հրամանատար։
Միապետությունում պետություն գլուխ է կանգնում միապետը՝
արքայից արքան (Աքեմենյան Տերություն, Պարթևական Տերություն, Հայկական Տերություն, Սասանյան Տերություն), կայսրը (Հռոմեական կայսրություն, Չինական կայսրություն, Բյուզանդական կայսրություն, Գերմանական ազգի հռոմեական սրբազան կայսրություն, Ռուսաստանյան կայսրություն, Ավստրո-Հունգարիա),
մեծ խանը (Մոնղոլական Տերություն),
թագավորը (թագուհին) (Մեծ Հայքի թագավորություն, Կիլիկիայի հայկական թագավորություն, Մեծ Բրիտանիայի և Հյուսիսային Իռլանդիայի Միացյալ Թագավորություն, Բուլղարական թագավորություն, Հարավսլավիայի թագավորություն),
շահը,
սուլթանը,
իշխանը,
էմիրը,
դուքսը
կոմսը։
Կրոնապետական բնույթ կրող միապետությունում պետություն գլուխ է կանգնում կրոնապետը, որն իր անձի մեջ միավորում է կրոնապետի և միապետի իշխանությունն ու գործառույթները՝
Հռոմի պապը՝ Վատիկան պետությունում, որի արդի պաշտոնական անվանում է Սրբազան Աթոռ, իսկ նախկինում կոչվում էր Պապական պետություն,
խալիֆը՝ Արաբական Խալիֆայությունում. խալիֆը կամ փոխանորդը համարվում էր Ալլահի մարգարեի, այսինքն Մուհամեդ մարգարեի փոխանորդը կամ տեղապահը։


== Տիտղոսներ ==
Դիկտատոր
Դուքս
Էմիր
Թագավոր
Իշխան
Խան
Կայսր
Կանցլեր
Միապետ
Նախագահ
Շահ
Պապ
Պետքարտուղար
Ռեգենտ
Սուլթան
Ցար
Փարավոն
Փոխարքա
Նեդելկո Չուբրիլովիչ

Նեդելկո Չուբրիլովիչ (սերբ.՝ Недељко Чубриловић / Nedeljko Čubrilović, ապրիլի 5, 1953(1953-04-05), Krupa na Vrbasu, Բանյա Լուկա, Բոսնիայի և Հերցեգովինայի Սոցիալիստական Հանրապետություն, ՀՍՖՀ), Սերբական Հանրապետության պետական գործիչ, 2014 թվականից այդ երկրի խորհրդարանի՝ ժողովրդական սկուպշչինայի նախագահ (այդ պաշտոնն զբաղեցրած անձանց շարքում յոթերորդն է), նախկինում եղել է տրանսպորտի և կապի նախարար (2006—2014): Ազգությամբ սերբ է։


== Կենսագրություն ==
Նեդելկո Չուբրիլովիչը ծնվել է 1953 թվականին Վրբասի Կրուպա քաղաքում։ Ստացել է մեքենաշինության ճարտարագետի մասնագիտական կրթություն, կարիերայի առաջին քսանամյակում շարքային ճարտարագետից հասել գործարանի տնօրենի պաշտոնի։ Այնուհետև արտադրական գործունեությունից անցել է քաղաքականի. ղեկավարել է Բանյա Լուկայի վարչակազմի գործադիր կոմիտեն, Սերբական Հանրապետության հաղորդակցության ուղիների վարչությունը, տրանսպորտի և կապի նախարարությունը։ 
2000 թվականին անդամագրվել է «Դեմոկրատական ժողովրդական միություն» կուսակցությանը (սերբ.՝ Демократски народни савез/Demokratski narodni savez կամ DNS): DNS-ի նախագահությունը 2018 թվականի նոյեմբերի 14-ին նրան ազատել է կուսակցության փոխնախագահի պաշտոնից։ Կարճ ժամանակ անց՝ դեկտեմբերի 22-ին  Չուբրիլովիչն ընտրվել է նոր-նոր կազմավորված Դեմոկրատական միություն կուսակցության (սերբ.՝ Демократски савез, DEMOS) առաջին նախագահ։


== Անձնական կյանք ==
Նեդելկո Չուբրիլովիչն ապրում և աշխատում է Բանյա Լուկայում։ Ամուսնացած է, ունի մեկ որդի և մեկ դուստրi: 


== Ծանոթագրություններ ==


== Արտաքին հղումներ ==
Nedeljko Čubrilović Archived 2022-03-10 at the Wayback Machine. at National Assembly (Republika Srpska)|NSRS.net
Imovina političara. Nedeljko Čubrilović(սերբ.)
Լիպնո (գյուղ, Լյուբարսկի շրջան)

Անվան այլ կիրառումների համար տե՛ս՝ ԼիպնոԼիպնո (ուկրաիներեն՝ Липне), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1585 թվականին։
2001 թվականի տվյալներով Լիպնո գյուղում բնակվում էր 1 022 մարդ։ Բնակավայրը զբաղեցնում է 29633 կմ²։ Բնակչության խտությունը կազմում էր 34,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3463) Կաոկուեն

(3463) Կաոկուեն (անգլ.՝ Kaokuen), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 3-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,446532 ա. մ., առավելագույնը մոտենում է 2,1164 ա. մ. հեռավորության վրա և հեռանում 2,7766 ա. մ.։ Արեգակի շուրջ մեկ ամբողջական պտույտ է կատարում 1397,74 երկրային օրվա ընթացքում, իր ուղեծրով շարժվելով միջինում 0,25756 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3463) Կաոկուեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պլանկոե (կանտոն)

Պլանկոե (ֆր.՝ Plancoët), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 12230 մարդ էր։Կանտոնի համարը 2230 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Քրիստիան դե Պորտզամպարկ

Քրիստիան դե Պորտզամպարկ (ֆր.՝ Christian Urvoy de Portzamparc, մայիսի 9, 1944(1944-05-09), Կասաբլանկա, Մարոկկո), ֆրանսիացի ճարտարապետ և քաղաքաշինարար։ 1994 թվականին արժանացել է Պրիցկերի ճարտարապետական մրցանակի։


== Կենսագրություն ==
Պորտզամպարկը ծնվել է 1944 թվականին Աֆրիկայում, ռազմական ինժեների ընտանիքում։ 1960-ական թվականներին Փարիզում գեղանկարչություն և ճարտարապետություն է ուսումնասիրել։ 1970 թվականին մասնակցել է նոր քաղաքների բնակիչների հոգեբանության ու սոցիոլոգիայի ուսումնասիրմանը։ Պորտզամպարկի առաջին նշանավոր աշխատանքը եղել է Մարն լա Վալեի և նրա ջրային աշտարակի նախագծման աշխատանքների մասնակցությունը։ Տասնամյակի վերջին նա աշխատել է Փարիզի 13-րդ շրջանի նախագծման աշխատանքներին։ Ի հակակշիռ ստանդարտացված բարձրահարկերի, որոնք գերիշխում էին փարիզյան նորակառույցների մեջ դեռևս Շառլ դը Գոլի և Ժորժ Պոմպիդուի ժամանակներից` Պորտզամպարկը ժխտում է միասնական պլանը` ստեղծելով տների մի քանի մոդելներ` հարկաբաժինների տարբեր դասավորություններով։
1980-ական թվականներին ճարտարպետն առաջ է քաշում «բաց թաղամասի» գաղափարը։ Բաց թաղամասը հիշեցնում է ֆրանսիացի քաղաքաշինարար Ժորժ Էժեն Օսմանի հռչակած սկզբունքը, որի համաձայն շենքերի ճակատամասերը պետք է զուգահեռ լինեն փողոցին, սակայն այս սկզբունքից տարբերվում է նրանով, որ դրանց անցումը մեկը մյուսին սահուն չի լինում։ Այս հատկությունը թույլ է տալիս բազմատեսակ շենքեր կառուցել, որոնք իրարից տարբերվում են բարձրությամբ, արտաքին տեսքով և գործառույթով։
Պորտզամպարկը ֆրանսիացի առաջին ճարտարապետն է, որ արժանացել է Պրիցկերի ճարտարապետական մրցանակի։


== Ոճ ==
Պորտզամպարկի ոճը կարելի է բնորոշել որպես պոստմոդեռնիզմի դրսևորում։ Ճարտարապետը պայքարում է հաստատված ավանդույթների դեմ այնտեղ, որտեղ հարկ է համարում` միաժամանակ օգտագործելով վերածննդի և մոդեռնիզմի ճարտարապետական փորձը։ Այդ պատճառով New York Times ամսագիրը Պորտզամպարկին անվանել է «ար-դեկո ոճի նախահայր», իսկ Կոմերսանտ թերթի մեկնաբանը` «չափավոր պոստմոդեռնական»։
Պորտզամպարկն աշխատել է տարբեր աշխարհամասերում` ամենուր կիրառելով իր գաղափարներն արդեն եղած ճարտարապետական համատեքստում։ Իր իսկ բառերով` Պորտզամպարկը մեծ տպավորություն է ստացել Ճապոնիայից։
Հաճախ ընդգծվում են Պորտզամպարկի նախագծած շինությունների հարմարավետությունն ու բնապահպանական առանձնահատկությունները։


== Կառույցներ ==
1971—1974 — Մարն լա Վալեի ջրմուղ աշտարակ
1984—1995 — Երաժշտաքաղաք, Փարիզ
1985—1987 — «Բոբուր» սրճարան, Փարիզ
1989—1991 — Nexus II, Ֆուկուոկա
1995—1999 — LVMH աշտարակ, Նյու Յորք
1995—2009 — Մասեն շրջան, Փարիզ
1997—2005 — Լյուքսեմբուրգի ֆիլհարմոնիա, Լյուքսեմբուրգ
2006 — «Բեյրութի դարպասներ»


== Արտաքին հղումներ ==
Պաշտոնական կայք
Ճարտարապետական մոռեռնիզմի վարպետը կամ չափավոր պոստմոդեռականը, Կոմերսանտ թերթի հոդված (մայիսի 13, 1994)


== Ծանոթագրություններ ==
Փաքիզե Թարզի

Փաքիզե Թարզի (թուրքերեն՝ Pakize İzzet Tarzi, 1910, Հալեպ, Օսմանյան կայսրություն - 2004, Ստամբուլ, Թուրքիա), թուրք բժիշկ։ Հայտնի է որպես Թուրքիայի առաջին կին գինեկոլոգ։


== Կենսագրություն ==
Թարզին ծնվել է 1910 թվականին Օսմանյան կայսրության երրորդ ամենամեծ քաղաքում՝ Հալեպում։ Նրա հայրը Հալեպում Ziraat Bankası պետական բանկի գլխավոր տեսուչն էր։ Նրանց ընտանիքը տեղափոխվեց Ադանա, երբ բրիտանացիները 1918 թվականին ներխուժեցին Դամասկոս, իսկ երբ Ադանան անցավ ֆրանսիացիների տիրապետության ներքո, նրանք տեղափոխվեցին Կոնիա։ Միջնակարգ կրթություն Թարզին ստացել է Sörler Okulu-ում, ապա, երբ սովորում էր Բուրսայի աղջիկների ամերիկյան քոլեջում, որոշել է շարունակել կարիերան որպես բժիշկ։ 1932 թվականին ավարտել է բժշկական կրթությունը։
1949 թվականի հուլիսի 21-ին Թուրքիայի Ստամբուլի Շիշլի համայնքում բացել է «Pakize İ. Tarzi Kliniği» կոչվող առաջին կլինիկան կանանց համար։
Թարզին առաջին թուրք կինն է, ով 1930-ական թվականներին լողալով հատել է Բոսֆորը։


== Անձնական կյանք ==
1935 թվականին Փաքիզեն ամուսնացել է Ֆեթահ Թարզիի հետ, ով Աֆղանստանի թագավոր Ամանուելլահ-Խանի զարմիկն է։ Նրանց դուստրը՝ Զեյնաթ Թարզին, օսմաների արքայազն Էրթուղլու Օսմանիի կինն է։
Թարզին մահացել է 2004 թվականին Ստամբուլում։


== Ծանոթագրություններ ==
Օնյու

Լի Ջին Գի (հանգըլ՝ 이진기, դեկտեմբերի 14, 1989(1989-12-14), Կվանգմյոնգ, Գյոնգի, Հարավային Կորեա), հարավկորեական SHINee խմբի առաջնորդ։ Առավել հայտնի է Օնյու (հանգըլ՝ 온유, հայ. - «նուրբ, փափուկ») մականունով։


== Նվիրաբերություն ==
Հյուսիսկորեական երեխաներին ուտելիք տրամադրելու համար Օնյուն նվիրաբերել է 1.44 տ բրինձ: Այն պահեստ է տեղափոխվել 2010 թվականի հոկտեմբերի 16֊ին և Հյուսիսային Կորեա է տեղափոխվել 2010 թվականի հոկտեմբերի 22֊ին։ Նվիրաբերել է նաև 770 կգ բրինձ Հարավային Կորեայի երեխաների համար:


== Հեռուստատեսային շոուներ ==
Այդոլների թագավոր ― Ամանորյա հատուկ թողարկում
«Աստղ» ռադիո ― 298֊րդ դրվագ
Վերին հասարակություն ― 1-2֊րդ դրվագ
Երջանիկ միասին, 3֊րդ եթերաշրջան ― 182֊րդ դրվագ


== Արտաքին հղումներ ==
SHINee խմբի պաշտոնական կայք


== Ծանոթագրություններ ==
Կաշտանովսկի (Օբլիվսկի շրջան)

Կաշտանովսկի (ռուս.՝ Каштановский ), ավան Ռուսաստանի Դաշնության Ռոստովի մարզի Օբլիվսկի շրջանում։ Կաշտանովսկոյե գյուղական համայնքի վարչական կենտրոնն է։
Փայտացողուն բույսեր

Փայտացողուն բույսեր, բազմամյա  մշտադալար կամ  տերևաթափվող բույսեր, որոնց բունը և ճյուղերը առաջացնում են շինափայտ։ Անտառի հիմնական բաղադրիչ տարրերն են, որ ձևավորում են նրա լանդշաֆտը, և ծառայում են անտառային  կենսաերկրացենոզի  հիմնական  գործոն։ Բուսաբանության այն բաժինը, որն ուսումնասիրում է բնափայտային բույսերը, կոչվում է ծառագիտություն (դենդրոլոգիա)։
Համաձայն դանիացի բուսաբան Քրիստեն Ռաունկիերի դասակարգման՝ ծառերը ունեն բազմամյա վերգետնյա ընձյուղներ` աճման կոներով։ Ռաունկիերի դասակարգմամբ ծառերը պատկանում են ֆաներոֆիտների խմբին։
Ի. Գ. Սերեբրյակովը փայտացողուն բույսերը բաժանում է երեք տիպերի` ծառեր, թփեր և թփուտներ։ Մերկասերմ և երկշաքիլավոր փայտացողուն բույսերին բնորոշ է հզոր երկրորդային հաստացումը և պերիդերմի զարգացումը։

Փայտացողուն բույսերը, կախված արտաքին միջավայրի պայմաններից, ձևավորել են տարբեր կենսաձևեր՝ ծառեր, թփեր, լիաններ, մացառուտներ։ Ի տարբերություն խոտաբույսերի` փայտացողունների մոտ վերգետնյա օրգանները անբարենպաստ պայմաններում ամբողջությամբ չեն ոչնչանում և բարենպաստ պայմաններում վերսկսում են իրենց աճը. առաջանում են նոր տերևներ, ծաղիկներ, պտուղներ։ Դրա շնորհիվ այս բույսերը փարթամորեն աճում են, ընդարձակվում՝ ձևավորելով մեծ սաղարթ, ապրում են երկար տարիներ և հասնում մեծ, անգամ հսկա չափերի։ Բնափայտի մեջ  առաջանում են տարեկան օղակներ, որոնցով էլ հնարավոր է հաշվել բույսի տարիքը։
Փայտացողուն բույսերը մեծ մասամբ սերմնավոր բույսերն են, բայց և պտերների մոտ էլ հանդիպում են որոշ ծառանման ձևեր։
Բնական և արհեստական անտառային տնկարկներում տարբերում են գերակա ծառեր (չափերով մեծ), օժանդակ ծառեր և թփեր, թփուտներ։


== Պատկերասրահ ==

		
		
		
		


== Գրականություն ==
А. Н. Бекетов (1890–1907)։ «Деревянистые растения»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Тимонин А. К. Высшие растения: учебник для студентов высших учебных заведений. — М.: Академия, 2007. — 352 с. — 3000 экз. — ISBN 978-5-7695-3184-2
Եվրոպական միության Մաքսային միություն

Եվրոպական միության Մաքսային միություն (անգլ.՝ European Union Customs Union), Եվրոպական միության և մի շարք այլ երկրների Մաքսային միություն, ընդհանուր շուկայի կարևոր բաղադրիչ։
Մաքսային միության ստեղծումն առաջնային խնդիր է դարձել Հռոմեական պայմանագրի ստորագրումից հետո և ավարտվել է 1958 թվականին։ Գլխավորն էին հետևյալ միջոցառումները`

անդամ երկրների միջև բոլոր մաքսատուրքերի և սահմանափակումների վերացումը
երրորդ երկրների ապրանքների նկատմամբ միասնական արտաքին սակագնի սահմանումը, որը նույնն է ամբողջ եվրոպական համայնքի համար (դրա բռնագանձումից ստացված շահույթը դարձել Է հանրակցության սեփական ռեսուրսների ձևավորման աղբյուրներից մեկը)
ընդհանուր առևտրային քաղաքականությունը որպես Մաքսային միության արտաքին կողմ (միջազգային մակարդակով հանրությունն արտահայտում է բոլոր անդամ պետությունների ընդհանուր դիրքորոշումը)։Համատեղ ընթացակարգերն ու կանոնները հավաքվել են միասնական վարչական փաստաթղթում (Single Administrative Document), որը փոխարինել է նախորդ բոլոր նորմատիվ ակտերին։ 1993 թվականից պաշտոնապես սկսել է գործել ընդհանուր շուկան, բոլոր ավանդական ստուգումները ներքին սահմաններում չեղարկվել են մաքսային ձևականությունների հետ միասին։ Անդամ երկրների մաքսային ծառայությունները կորցրել են ակցիզային գանձման, ԱԱՀ գանձման և վիճակագրական տեղեկատվության կուտակման գործառույթները։
Միության մեջ մտնում են ԵՄ անդամ բոլոր երկրները, ինչպես նաև ԵՄ անդամության թեկնածու Թուրքիան և ԵՄ-ին սահմանակից գաճաճ պետությունները՝ Անդորրան, Մոնակոն և Սան Մարինոն։ ԵՄ-ից Բրիտանիայի դուրս գալու (2019 թվականին) ընթացակարգի ավարտից հետո նա, այնուամենայնիվ, կպահպանի ԵՄ-ի Մաքսային միությանը անդամակցությունը ժամանակավոր մասնակցության պայմաններում։


== Ծանոթագրություններ ==


== Արտաքին հղումներ ==
«The Union Customs Code: a recast of the Modernised Customs Code»։ ec.europa.eu (անգլերեն)։ Վերցված է 2019-01-15
Պրոմին (այլ կիրառումներ)

Պրոմին, կարող է վերաբերել՝

Պրոմին - գյուղ, Ուկրաինայի Դոնեցկի մարզի Կրասնոարմեյսկիում
Պրոմին - գյուղ, Ուկրաինայի Վոլինի մարզի Լուցկի շրջանում
Շտամհամ (Ինգոլշտադտ)

Անվան այլ կիրառումների համար տե՛ս՝ Շտամհամ (այլ կիրառումներ)Շտամհամ (Ինգոլշտադտ) (գերմ.՝ Stammham (bei Ingolstadt)), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Այխշտետ շրջանի կազմի մեջ։ Բնակչությունը 3687 մարդ է (ըստ 2010 թվականի դեկտեմբերի 31-ի)։ Տարածքը 39,04 կմ² է։ Պաշտոնական կոդ՝ 09 1 76 161։
Կոմունան ստորաբաժանվում է 5 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Կլինցովկա (գյուղ, Պուգաչովսկի շրջան)

Կլինցովկա (ռուս.՝ Клинцовка), գյուղ Ռուսաստանի Սարատովի մարզի Պուգաչովսկի շրջանի կազմում։
Բնակչությունը վերջին գրանցված տվյալներով կազմում էր 1074 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեկնաբանություն

Մեկնաբանություն

(գիտության, իմացաբանության և մեթոդաբանության մեջ) որևէ տեսությանը կամ նրա առանձին տարրին վերագրվող նշանակությունների (իմաստների) ամբողջությունը։ Մեկնաբանությունը կարևոր է տեսության կառուցվածքը, նրա զարգացման ընթացքը ուսումնասիրելիս, օբյեկտիվ աշխարհի հետ նրա ունեցած կապը պարզաբանելիս։ Բովանդակային տեսությունը, որպես օբյեկտիվ աշխարհի Մեկնբանություն, միշտ ունի այդ աշխարհի որևէ հատվածը, որը կոչվում է «բնական Մեկնաբանություն»։ Օրինակ, երկրաչափությունը պատմականորեն ըմբռնվել է որպես գիտություն առարկաների ձևերի մասին, և այդ ձևերի ամբողջությունն էլ եղել է նրա Մեկնաբանությունը։ Սակայն արդի ըմբռնմամբ տեսությունն անմիջականորեն արտացոլում է ոչ թե բուն աշխարհը, այլ գիտակցության մեջ ձևավորվող աշխարհի պատկերը, ուստի տեսությունը (նրա տարրը) կարող է ունենալ բազմաթիվ Մեկնաբանություններ։ Օրինակ, մաթեմատիկայում ածանցյալը կարող է մեկնաբանվել և՛ որպես արագություն տվյալ կետում, և՛ որպես կորի շոշափողի անկյունային գործակից (այս երկու Մեկնաբանությունները միմյանց իզոմորֆ են և ճշգրիտ իմաստ են ստանում միայն ածանցյալի գաղափարի միջոցով)։ Տեսությունների ձևայնացման և բազմապիսի ձևայնացված համակարգերի ստեղծման շնորհիվ Մեկնաբանությունները դադարում են զգայական-առարկայական լինելուց և աճում է հնարավոր Մեկնաբանությունների թիվը, որոնք անմիջական կապ չունեն առարկայական աշխարհի հետ։ Դա հատկապես ակնառու է արդի ձևայնացված տրամաբանական համակարգերի բնագավառում։ Մեկնաբանությունը տեսության հարաբերական անհակասականության ապացուցման հիմնական միջոցն է։ Օրինակ, ոչ էվկլիդեսյան երկրաչափության Մեկնաբանությունների միջոցով (Ա․ Պուանկարե, Ֆ․ Կլայն) նրա անհակասականությունը հանգեցվում է էվկլիդեսյան երկրաչափության (այնուհետև թվաբանության) անհակասականությանը։
Լայն առումով, Մեկնաբանություն նշանակում է ինչ-որ բանի իմաստի բացահայտումը, այս կամ այն տեքստի բացատրությունը։ Կատարողական արվեստում՝ գեղարվեստական գործի յուրովի ըմբռնումն ու ներկայացումը, որը միարժեքորեն չի բխում հեղինակի մտահղացումից։
Ճալե

Ճալե (վրաց.՝ ჭალე), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 240 մետր բարձրության վրա։ Շրջկենտրոն Ծալենջիխայից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 900 մարդ։


== Ծանոթագրություններ ==
Ջրաշենի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ջրաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ծվծվուկ Արաքսի

Ծվծվուկ Արաքսի (լատ.՝ Silene araxina), մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
20-40 սմ բարձրությամբ բազմամյա, գեղազարդային բույս է։ Արմատամերձ տերևները կոթունավոր են, իսկ ցողունայինները՝ նստադիր։ Ցողունների հիմքում խմբված են մահացած տերևների հիմքերը, որոնք կոշտ են ու չռված։ Պսակաթերթերը վարդագույն են և ունեն ենթաբաժակ։


== Տարածվածություն ==
Հայաստանում հայտնի է Դարեղեգիսի ֆլորիստիկական շրջանում (Սելիմի լեռնանցք, Ջերմուկ քաղաքի շրջակայք)։ Աճում է նաև Հյուսիս արևելյան Անատոլիայում։


== Էկոլոգիա ==
Աճում է վերին լեռնային գոտում՝ ծովի մակարդակից 1900-2400 մ բարձրությունների վրա, ժայռոտ տեղերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայտնի են երկու պոպուլյացիաներ։ Տարածման և բնակության շրջանների մակերեսը 500 կմ²-ից պակաս է։ Տեսակին սպառնացող հիմնական սպառնալիքներն են ճանապարհաշինությունը և ռեկրեցիոն տրորումը։ Կարմիր գրքի առաջին հրատարակությամ մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Սոտր

Սոտր (ֆր.՝ Sceautres), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 141 մարդ, բնակչության խտությունը` 9.63 մարդ/կմ²։ Բնակավայրը զբաղեցնում է 14.64 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 130 կմ հարավ, Պրիվա քաղաքից` 14 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 18։ Ակտիվության ցուցանիշը կազմում է 79,8 %։ 71 աշխատունակ մարդկանցից աշխատել է 63 անձ (36 տղամարդ և 27 կին)։ Գործազուրկ են եղել 8 անձ (2 տղամարդ և 6 կին)։ 18 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տոնկի Շոր

Տոնկի Շոր (ռուս.՝ Тонкий-Шор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լայավոժ գետի աջ ափին՝ 19 կմ հեռավորության վրա։ Գետի երկարությունը կազմում է 32 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073485
Կոդը ըստ հիդրոլոգիական հետազոտության (ՌԴ) — 103007348
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պեչենիչենո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՊեչենիչենոՊեչենիչենո (ռուս.՝ Печеничено), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերադարձ (պատմվածք)

«Վերադարձ» (ռուս.՝ Возвращение), Անդրեյ Պլատոնովի պատմվածքներից, որը առաջին անգամ հրատարակվել է 1946 թվականին «Նովի միր» ամսագրում (թիվ 10-11)՝ «Իվանովի ընտանիքը» անունով։ Տպագրությունից հետո պատմվածքը վերանայվել է հեղինակի կողմից և վերջնական անվանումով 1962 թվականին առաջին անգամ լույս է տեսել Պլատոնովի «Պատմություններ» ժողովածուում։


== Սյուժե ==
Հայրենական պատերազմը նոր էր ավարտվել։ Գվարդիայի կապիտան Ալեքսեյ Իվանովը զորացրվում է։ Կայարնում նա հանդիպում է Մաշա անունով մի աղջկա, միասին նստում են գնացք և մեկնում։ Երկու օր անց գնացքը ժամանում է Մաշայի հայրենի քաղաք։ Իվանովը որոշում է մի քանի օր մնալ նրա հետ։ Հետո նա գնում է տուն, որտեղ նրան սպասում էին կինը՝ Լյուբով Վասիլիևնան, որդին՝ Պետյան (12 տարեկան) և դուստր Նաստյան։ Հայրը նրանց չէր տեսել չորս տարի։ Պետյան տնօրինում է ամբողջ տնտեսությունը, հայրն աշխատում է որդու մոտ։ Ալեքսեյը զգում է, որ չի կարողանում լիարժեք ուրախանալ իր վերադարձի համար, նա իր և ընտանիքի միջև անհաղթահարելի խոչընդոտ է զգում։ Ալեքսեյը նաև իմանում է, որ մինչ նա պատերազմում էր, իր կնոջը և երեխաներին ամեն կերպ օգնում էր Սիմոն Եվսեևիչը, որի կնոջը և երեխաներին գերմանացիները սպանել էին։ Ալեքսեյը կասկածում է կնոջը դավաճանության մեջ։ Գիշերը Իվանովը փորձում է իր կասկածները հայտնել կնոջը։ Լյուբով Վասիլևնան պատմում է իր ամուսնուն, որ նա միայն սպասում էր նրան, խուսափելով այլ մարդկանցից։ Նա նշում է, որ իր և Սեմիոն Եվսեևիչին միջև ոչինչ չկա։ Այս բացատրությունը վերածվում է մեծ վեճի, և պարզվում, որ Պետյան այդքան ժամանակ ներկա էր ամուսնու և կնոջ միջև ծավալված վեճին։ Նա խղճում էր իր մորը։ Պետյան միջամտեց վեճին, պաշտպանում մորը և պատմեց իր հորը, թե ինչ է մտածում հոր մասին։ Ալեքսեյ Ալեքսեևիչը ցնցված էր այն ամենից ինչ լսեց. «Այ քեզ շան տղա», մտածեց նա որդու մասին։ Հաջորդ օրը Ալեքսեյը գնում կայարան, գնացք նստում, ցանկանում մեկնել ռազմաճակատում ծանոթացած Մաշայի մոտ։ Անցնելով իր տան կողքի խաչմերուկը, տեսնում է գնացքի հետևից վազող իր երեխաններին։ Իվանովը իջնում է գնացքից։


== Քննադատություն ==
Իվանովների ընտանիքը հրապարակումը սովետական գրական քննադատության կողմից սուր արձագանքների է արժանացել։ Գրական թերթի գլխավոր խմբագիր Վլադիմիր Յերմիլովը պատմվածքը անվանել է «սովետական ժողովրդի դեմ ուղղված ստոր զրպարտություն», իսկ Գրողների միության նախագահ Ալեքսանդր Ֆադեևը, «Պրավդա» թերթի էջերում այն անվանում է «հասարակ բամբասանք»։ Դրանից հետո Պլատոնովի համար փակվել է իր աշխատանքները հրապարակելու բոլոր հնարավորությունները։


== Պատմվածքի գեղարվեստական առանձնահատկություններ ==
Պատմվածքը համարվում է Պլատոնովի հիմնական աշխատանքներից մեկը՝ իր աշխատանքում արտացոլելով վերադարձի թեմատիկան։


== Ծանոթագրություններ ==
Նովոդանիլովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՆովոդանիլովկաՆովոդանիլովկա (ուկրաիներեն՝ Новоданилівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Նովոդանիլովկա գյուղում բնակվում էր 31 մարդ։ Բնակավայրը զբաղեցնում է 0,24 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4658) Գավրիլով

(4658) Գավրիլով (անգլ.՝ Gavrilov), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,154543 ա. մ., առավելագույնը մոտենում է 2,5369 ա. մ. հեռավորության վրա և հեռանում 3,7722 ա. մ.։ Արեգակի շուրջ մեկ ամբողջական պտույտ է կատարում 2046,46 երկրային օրվա ընթացքում, իր ուղեծրով շարժվելով միջինում 0,175914 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4658) Գավրիլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակոպիարա

Ակոպիարա (պորտ.՝ Acopiara), համայնք Բրազիլիայում՝ Սեարա նահանգի կազմում։ Գտնվում է Սերտոնիս Սեարենսիս նահանգի հարավային մարզում։ Մտնում է Սերտան դի Սենադոր Պոմպոու գավառի կազմի մեջ։ Բնակչությունը կազմում է 45 569 մարդ՝ 2006 թվականի տվյալներով։ Գրավում է 2 265,316 կմ2 տարածք։ Բնակչության խտությունը՝ 20,1 մարդ/կմ²։


== Պատմություն ==
Քաղաքը հիմնադրվել է 1921 թվականի սեպտեմբերի 28-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 80 861 353,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1746,92 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,597 (տվյալները ՄԱԿ-ի զարգացման ծրագրի)


== Ծանոթագրություններ ==
(4163) Սաարեմաա

(4163) Սաարեմաա (անգլ.՝ Saaremaa), աստերոիդ աստերոիդների հիմնական գոտում։ Հայտնաբերվել է 1941 թվականի ապրիլի 19-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,024832 ա. մ., առավելագույնը մոտենում է 2,8698 ա. մ. հեռավորության վրա և հեռանում 3,1799 ա. մ.։ Արեգակի շուրջ մեկ ամբողջական պտույտ է կատարում 1921,54 երկրային օրվա ընթացքում, իր ուղեծրով շարժվելով միջինում 0,187349 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4163) Սաարեմաա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Նշան եկեղեցի (Եվպատորիա)

Սուրբ-Նշան եկեղեցի, Ղրիմի Սուրբ Խաչ վանքի կենտրոնական շենքն է, գտնվում է նրա արևելյան մասում և վանքի պարսպի մի հատվածն է, որը  գտնվում է Հին Ղրիմ քաղաքից 3,5 կմ հարավ-արևմուտք Գրիցյա լեռան հյուսիսարևմտյան լանջին։ 2002 թվականից եկեղեցին Սուրբ Խաչ վանքի կազմում վերադարձվել է Հայ Առաքելական եկեղեցուն։


== Պատմություն ==
Համաձայն եկեղեցու գմբեթի թմբուկի վերին հատվածի արձանագրության տաճարի կառուցումը թվագրվում է 1358 թվականով։ Արձանագրության մեջ ասվում է. 

Ավանդությունը պատմում է, որ եկեղեցու անվանումը գալիս է այն տեսիլքից՝ հրե խաչից, որը վանքի հիմնադիրները տեսել են երկնքում ապագա շինության վայրում։


== Ճարտարապետություն ==
Տաճարի ներքին հարդարանքը շատ համեստ է։ Գլխավոր բեմի առաստաղին պատկերված է գահին նստած Քրիստոսը, զիգզագ գծերի՝ երկնային կայծակների մեջ։ Նրա հարևանությամբ Աստվածամոր, Հովհաննես Մկրտչի կերպարներն են։ Կոմպոզիցիաների եզրերին ավետարանիչների խորհրդանիշներն են՝ հրեշտակ, աղավնի, առյուծ և ցուլ։ Այժմ որմնանկարի մեծ մասը չի պահպանվել, շատ կերպարներ դժվար են երևում։
16-րդ դարում եկեղեցուն կից կառուցվել է զանգակատանով գավիթ։ Տաճարի գավիթի ճարտարապետությունը պարզ է, այն ընդարձակ սրահ է,  բուն տաճարի պես շարված է անմշակ քարով։ Զանգակատունը գտնվում է գավիթի հարավ-արևմտյան անկյունից վեր, այն պահակատուն է եղել, որի պատուհաններից բավական հեռու է դիտվում շրջակա տարածքը։ Նախկինում, երբ անտառը բոլոր կողմերից չի շրջապատել եկեղեցին, այստեղից տեսարան էր բացվել դեպի վանքի ճանապարհի մի հատվածը՝ դեպի Ստարոկրիմսկայա հովիտ՝ Կարասուբազարից դեպի Հին Ղրիմ, դեպի Ագարմիշ։
16-18-րդ դարերում տաճարի գավիթի արևմտյան մասում սեղանատուն է կանգնեցվել։ Սեղանատուն տանող աստիճանների տակ՝ կիսաշրջանաձև խորշի մեջ կա մի շատրվան (այժմ չգործող, որտեղից ժամանակին աղբյուրի ջուր է հոսել, որտեղ տաճարի ծխականները ավանդական արարողության ժամանակ լվացել էին իրենց ձեռքերն ու ոտքերը՝ նախքան եկեղեցի մտնելը։ Ջուրը աղբյուր էթ մատակարարվել շրջակա լեռներից կավե խողովակներով։ Շատրվանի ճակատը 12-13-րդ դարերի փորագրված քարե սալաքար է՝ դեկորատիվ «սելջուկյան հյուս»։


== Ծանոթագրություններ ==


== Արտաքին հղումներ ==
Սուրբ Խաչ, Հայ Սփյուռք հանրագիտարան 2003, էջ՝ 602
«Ткаченко С.» Сурб-Хач: из позавчера в сегодня, ст. «Боспор Крым», номер 35 по[30 августа[2007 года (ռուս.)
Սոցիալիստիչեսկի

Սոցիալիստիչեսկի (ռուս.՝ Социалистический, բաշկիրերեն՝ Социалистический), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարիզիո

Կարիզիո (իտալերեն՝ Carisio), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 30 կմ² տարածք։ Բնակչությունը 2008 թվականի տվյալներով 923 մարդ է։ Հեռախոսային կոդը՝ +39 0163։ Փոստային ինդեքս 13040։ Խտությունը՝ 31 մարդ/կմ²։
Նահատակ Լավրենտին հարգվում է որպես կոմունայի հովանավոր սուրբ։ Տոնակատարությունը օգոստոսի 10-ին է։


== Ժողովրդագրություն ==
Բնակչության աճ.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յասնայա Պոլյանա (գյուղ, Կալտասինսկի շրջան)

Անվան այլ կիրառումների համար տե՛ս՝ Յասնայա ՊոլյանաՅասնայա Պոլյանա (ռուս.՝ Ясная Поляна, բաշկիրերեն՝ Ясная Поляна), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյ Ժելյազկով

Անդրեյ Կոլև Ժելյազկով (բուլղար․՝ Андрей Колев Желязков, հուլիսի 9, 1952(1952-07-09), Ռադնևո, Ստարա Զագորայի մարզ, Բուլղարիա), բուլղարացի ֆուտբոլիստ, կիսապաշտպան։ Բուլղարիայի ազային հավաքականի կազմում 1986 թվականի աշխարհի առաջնության մասնակից։


== Կարիերա ==


=== Ակումբային ===
Անդրեյ Ժելյազկովը խաղացել է բուլղարական «Մինյոր» և «Սլավիա», նիդերլանդական  «Ֆեյենորդ», ֆրանսիական «Ստրասբուրգ», բելգիական «Ժերմինալ Բեերսխոտ»  ակումբներում։ «Ֆեյենորդի» հետ նա 1984 թվականին հաղթել է ինչպես Նիդերլանդների առաջնությունում, այնպես էլ նվաճել է երկրի գավաթը՝ խաղալով այնպիսի խաղացողների կողքին, ինչպիսիք են Յոհան Կրոյֆը և Ռուուդ Գուլիտը։ 

«Սլավիայի» հետ Ժելյազկովը 1975 և 1980 թվականներին նվաճել է Բուլղարիայի գավաթը, նա նաև երկու անգամ՝ 1972 և 1981 թվականներին, եղել է Գավաթի եզրափակչի մասնակից։ 
Անդրեյ Ժելյազկովը սահմանել է բուլղարական այդ ակումբի մի քանի ռեկորդ՝ անցկացրած խաղերի քանակով (338) և խփած գոլերի քանակով (136)։ 
1980 թվականին Բուլղարիայում Ժելյազկովը ճանաչվել է տարվա ֆուտբոլիստ։


=== Ազգային հավաքականում ===
Բուլղարիայի ազգային հավաքականում Ժելյազկովն անցկացրել է 54 հանդիպում և դարձել 14 գոլի հեղինակ։ Նա մասնակցել է 1986 թվականի Ֆուտբոլի աշխարհի առաջնությանը և այնտեղ անցկացրել 3 հանդիպում։


== Ծանոթագրություններ ==


== Գրականություն ==
Никола Кицевски, Райчо Радулов Кой кой е в България. — София: Труд, 1998. — С. 270. — 809 с.


== Արտաքին հղումներ ==
Ֆուտբոլիստի էջը National Football Teams կայքում(անգլ.)
Նովոմարիևկա (գյուղ, Բրատսկոեի շրջան)

Անվան այլ կիրառումների համար տե՛ս՝ ՆովոմարիևկաՆովոմարիևկա (ուկրաիներեն՝ Новомарївка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Նովոմարիևկա գյուղում բնակվում էր 738 մարդ։ Բնակավայրը զբաղեցնում է 2065 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալատի Մամերտինո

Գալատի Մամերտինո(իտալերեն՝ Galati Mamertino), կոմունա Իտալիայում, Սիցիլիա մարզում՝ Մեսինա գավառում։
Բնակչությունը կազմում է 3127 մարդ, բնակչության խտությունը կազմում է 80 մարդ/կմ²։ Զբաղեցնում է 39 կմ² մակերես տարածք։ Փոստային ինդեքսն է՝ 98070։ Հեռախոսային կոդը՝ 0941։


== Արտաքին հղումներ ==
Բնակավայրի պաշտոնական կայք (իտալ.)
Տոմիսլավ Մարիչ

Տոմիսլավ Մարիչ (խորվ.՝ Tomislav Marić, հունվարի 28, 1973(1973-01-28), Հայլբրոն, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), խորվաթ ֆուտբոլիստ և մարզիչ, խաղացել է հարձակվողի դիրքում։ Մարզում է Սլովակիայի ԴԱԿ 1904 ֆուտբոլային ակումբը։


== Կենսագրություն ==
Ծնվել է 1973 թվականի հունվարի 28-ին Գերմանիայի Հայլբորն քաղաքում։


== Ակումբային կարիերա ==
Ֆուտբոլ սկսել է խաղալ գերմանական Հայլբրոն քաղաքի համանուն ֆուտբոլային ակումբում։
1996-2000 թվականներին խաղացել է Շտուտգարտեր Կիկերս ակումբի կազմում։ 1999-2000 թվականներին երկրորդ բունդեսլիգայի առաջնությունում դարձել է լավագույն ռմբարկու՝ խփելով 21 գոլ։ Այնուհետև տեղափոխվել է Վոլֆսբուրգ, որտեղ խաղացել է մինչև 2005 թվականը։


== Մարզչական կարիերա ==
Տոմիսլավ Մարիչը 2008-2009 թվականներին դարձել էր գլխավոր մարզչի օգնական Խոֆենխայմ ֆուտբոլային ակումբում։ Իսկ 2012 թվականի ամռանը աշխատել է որպես սկաուտ Շտուտգարտ ֆուտբոլային ակումբում։ 2015 թվականի հունվարից մինչև 2016 թվականի հունիս Մարիչը ստանձնում էր սլովակյան ԴԱԿ ակումբի գլխավոր մարզչի պաշտոնը։ .


== Նվաճումները ==
 Շտուտգարտեր Կիկերսներ  
Լավագույն ռմբարկու երկրորդ բունդեսլիգա 1999-2000 թվականներ


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Профиль игрока на сайте weltfussball.de
Профиль игрока на сайте fussballdaten.de
Профиль игрока на сайте dfb.de
Профиль игрока на сайте kicker.de
Դորկինգ

Դորկինգ (անգլ. Dorking), քաղաք է Մեծ Բրիտանիայում, Սուրեյ կոմսությունում(Անգլիա)։
Երևանի հետ ժամային տարբերությունը -4 ժամ։
Բնակչությունը։ 16429 մարդ։
Տարածքը։ 45 կմ²։
Հեռախոսային կոդ. +(44) 1306։


== Հայտնի մարդիկ ==
Թոմ Ֆելթոն


== Ծանոթագրություններ ==
Դեդեշինո (գյուղ, Յարցևսկի շրջան)

Դեդեշինո (ռուս.՝ Дедешино), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օնլայն և օֆլայն

Օնլայն (անգլ.՝ online) և Օֆլայն (անգլ.՝ offline) եզրույթները համակարգչային տեխնոլոգիաների և հեռահաղորդակցության ոլորտում մեծ դեր ունեն։


== Սահմանումներ ==
Օքսֆորդի անգլերեն բառարանը «օնլայն» (երբեմն նշվում է «գծի վրա») բառը սահմանում է, որպես «կառավարվող կամ միացված է համակարգչին» կամ «գործանեություն», «ծառայություն», որը հասանելի է բացառապես համացանցի միջոցով։
Եզրույթը օգտագործվում է բառերի համատեքստում, ինչպիսիք են «անձ», «օնլայն-գիշատիչ», «օնլայն-խաղ», «օնլայն-խանութ», «համացանցային բանկային համակարգում», ինչպես նաև «օնլայն-ուսուցում»;
Մյուս բառերում «օնլայն»-ը ներկայացված է «կիբեր» նախածանցով։ Օրինակ՝ «կիբերտարածություն», «կիբերհանցագործություն».
Համացանցի բնագավոռում օնլայն նշում է կապի միացրած կարգավիճակի վրա, իսկ օֆլայնը՝ կապի անջատած կարգավիճակի վրա։
Համակարգչային տեխնիկայում օնլայնը նշանակում է, որ սարքավորումը միացրած է և պատրաստ է աշխատելու համար, իսկ օֆլայն վիճակում անջատված։


== Օրինակներ ==


=== Էլեկտրոնային փոստ ===

Էլեկտրոնային փոստը աշխատում է և օնլայն և օֆլայն ռեժիմներում։ Դա հնարավոր է Microsoft Outlook փոստային սերվերում, երբ օգտատերը միացվում է էլեկտրոնային փոստին օնլայն վիճակում և ստանում է նոր նամակներ, իսկ օֆլայն ռեժիմում այդ հնարավորությունըհ չկա։ Փոստի սերվերի օնլայն կամ օֆլայն վիճակները պարտադիր չեն, որ ցույցադրվի համակարգչի կապվելը համացանցին։ Համակարգիչը կարող է լինել ցանցում, կապվելով կաբելային մոդեմով կամ այլ միջոցներով, սակայն Outlook ծրագիրը աշխատում է օֆլայն վիճակում, քանի որ օգտատերը չի թարմացնում իր փոստային արկղը։ Դրանից բացի կապումը կարող է լինել նաև dial-up-ի օգնությամբ։


=== Վեբ-դիտարկիչ ===

Համատեղ օգտագործման երկրորդ օրինակը՝ վեբ-դիտարկիչն է, որը կարող է աշխատել և՛ օֆլայն, և՛ օնլայն, սակայն օպերատիվ ռեժիմով։ Ավտոնոմ ռեժիմում, օգտատերերը կարող են նայել օֆլայն, օգտագործելով էջերի կրկնօրինակները, որոնք նախապես ներբեռնվել են համացանցի միջոցով։ Դա օգտակար է, երբ համակարգիչը գտնվում է ավտոնոմ ռեժիմում կամ համացանցին կապվելը անհնար է կամ ցանկալի չէ։ Էջերը ներբեռնվում են երկու ձևով՝ բրաուզերի կեշով կամ տեղական կրկնօրինակելով։


=== Նամակ ===

Հաղորդակցության և ԶԼՄ-ի զարգացման շնորհիվ օնլայն և օֆլայն բառերը օգտագործվում են ավելի հաճախ։
Եթե մարդը մեսսենջերի ակտիվ օգտատեր է և արագ պատասխանում է նամակների, ապա դա անվանում են «օնլայն-նամակ», իսկ եթե նամակի պատասխանը ուշանում է, ապա «օֆլայն-նամակ»։
Այդ նույն բնագավառում, եթե մարդ ցանցում է, ապա օնլայն է, իսկ եթե ոչ՝ օֆլայն։


== Ընդհարում ==
Համացանցը, վիրտուալ է կամ կիբերտարածություն է, իսկ օֆլայնը՝ իրականություն է (այսինքն իրական կյանք կամ ֆիզիկական կյանք)։


== Ծանոթագրություններ ==


== Արտաքին հղումներ ==
Federal Standard 1037C: Glossary of Telecommunications Terms Archived 2009-03-02 at the Wayback Machine.(անգլ.) Federal Standard 1037C[en]
Оff-line, on-line — Օֆլայն, օնլայն Archived 2016-11-23 at the Wayback Machine.(ռուս.)
Online Commerce Needs An Offline Experience(անգլ.)
Համայի շրջան

Համայի շրջան (արաբ․՝ ناحية حماة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Համայի գավառi չորս շրջաններից մեկը։
Վարչական կենտրոնն Համա քաղաքն է։ 2004 թվականի տվյալներով բնակչությունը կազմել է 467,254 մարդ։ Քաղաքն ու շրջական ավանները կազմում են 869.95 քառ.կմ տարածք։


== Ծանոթագրություններ ==
Սլավա Սարգսյան (իրավաբան)

Անվան այլ կիրառումների համար տե՛ս՝ Սլավա Սարգսյան (այլ կիրառումներ)Սլավա Սարգսի Սարգսյան (օգոստոսի 20, 1945(1945-08-20)), հայ իրավաբան, 2008-2010 թթ. ՀՀ Վճռաբեկ դատարանի քաղաքացիական և վարչական պալատի նախագահ։


== Կրթություն ==
1968 թ. ավարտել է ԵՊՀ իրավաբանական ֆակուլտետը։


== Աշխատանքային գործունեությունը ==
1968-1974 թթ. - ՀԼԿԵՄ Սպանդարյանի շրջանային կոմիտեի հրահանգիչ, ապա՝ բաժնի վարիչ։
1974-1976 թթ. - դպրոցի տնօրենի տեղակալ։
1976-1986 թթ. - ՀԿԿ Կենտրոնական կոմիտեի մարքսիզմ-լենինիզմի ինստիտուտի ուսումնական մասի վարիչ, ապա՝ պրոռեկտոր։
1986-1998 թթ. - Երևան քաղաքի Մաշտոցի շրջանի ժողովրդական դատարանի դատավոր։
1998-2005 թթ. - ՀՀ Վճռաբեկ դատարանի քաղաքացիական և տնտեսական գործերով պալատի դատավոր։
2005-2008 թթ. - ՀՀ Վճռաբեկ դատարանի քաղաքացիական և վարչական գործերով պալատի դատավոր։
2008 թ. սեպտեմբերի 29-ին ՀՀ Նախագահի հրամանագրով նշանակվել է ՀՀ վճռաբեկ դատարանի քաղաքացիական և վարչական պալատի նախագահ՝ պաշտոնավարելով մինչև 2010 թ. օգոստոսի 20-ը։
2011 թվականից զբաղվում է փաստաբանական գործունեությամբ։


== Կոչումներ ==
Որակավորման առաջին դասի դատավոր։
Հայաստանի Հանրապետության վաստակավոր իրավաբան։


== Տես նաև ==
ՀՀ Վճռաբեկ դատարան


== Ծանոթագրություններ ==
Տուղտավարդ

Տուղտավարդ (լատ.՝ Alcea), մոլոշավարդ, սուլթան վարդ, տուղտազգիների ընտանիքի բազմամյա խոտաբույսերի ցեղ։


== Կենսաբանական նկարագիր ==
Ցողունը մերկ է կամ մազմզոտ, կանգուն, բարձրությունը՝ 50-250 սմ։ Տերևներն ամբողջական են կամ բլթակավոր։ Ծաղկաբույլը ողկուզանման է, ծաղիկները՝ երկսեռ, խոշոր, սպիտակ, բաց դեղնավուն, մուգ կարմրավունից մինչև բաց վարդագույն։ Ծաղկում է հունիս-սեպտեմբերին։ Պտուղը տրոհվող է՝ կազմված բազմաթիվ (18-40) միասերմ պագիկներից։ Սերմերը երիկամաձև են։ 


== Տեսակներ ==
Հայտնի է մոտ 60, ՀՀ-ում՝ 8 տեսակ՝ 

Տուղտավարդ դեղնականաչ (լատ.՝ A. flavovirens),
Տուղտավարդ կնճռոտ (լատ.՝ A. rugosa),
Տուղտավարդ Սոսնովսկու (լատ.՝ A. sosnovskyi),
Տուղտավարդ Ղարսի (լատ.՝ A. karsiana) և այլն։Մշակվում է՝ 

Տուղտավարդ վարդագույնը (լատ.՝ A. rosea)։


== Տարածում ==
Տարածված է Արագածոտնի, Շիրակի, Գեղարքունիքի, Վայոց ձորի, Սյունիքի և այլ մարզերում, Երևանի շրջակայքում։ Աճում է քարքարոտ լանջերին, լեռնատափաստաններում, ժայռաճեղքերում, ընկուզենու, գիհու նոսրանտառներում, թփուտներում և այլն։


== Կիրառում և նշանակություն ==
Բույսի վերգետնյա մասը պարունակում է բազմաշաքարներ (գլյուկոզ, ռամևոզ, արաբինոզ ), ածխաջրեր, վիտամիններ և այլն։ Արմատներից պատրաստված խյուսով բուժում են թարախապալարները (արագ հասունացնում է) և վերքերը։ Ծաղիկների Եփուկն օգտագործում են տիֆի և այլ տենդային հիվանդությունների ժամանակ։ Կիրառվում է գեղազարդիչ ծաղկաբուծության մեջ։


== Պատկերասրահ ==

		
		
		
		


== Արտաքին հղումներ ==
Штокроза на сайте USDA NRCS(անգլ.) Проверено 18 октября 2008 г.
Штокроза на сайте Энциклопедия декоративных садовых растений Проверено 18 октября 2008 г.
Պարթենոն (այլ կիրառումներ)

Պարթենոն եզրը կարող է վերաբերել՝Պարթենոնը Աթենքի Ակրոպոլիսում գտնվող հնագույն տաճար է, որը նվիրված է քաղաքի հովանավոր Աթենաս աստվածուհուն։ 

Պարթենոն` լեռնագագաթ Ավստրալիայի Թասմանիա երկրամասում։
Պարթենոն. Եգեյան վերելքը՝ պատմական բովանդակությամբ սեղանի խաղ։
Գյոքսիգյոզալ

Գյոքսիգյոզալ, լեռնաբլուր Արագածի լեռնազանգվածում՝ Հայաստանի Դաշտադեմ գյուղից մոտ 2 կմ հյուսիս-արևելք։


== Ծանոթագրություններ ==
Սան Բարտոլոմե դե լաս Աբիերտաս

Սան Բարտոլոմե դե լաս Աբիերտաս (իսպ.՝ San Bartolomé de las Abiertas), քաղաք և մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլիա Լա Մանչ ինքնավար մարզի կազմում։ Մունիցիպալիտետը գտնվում է Լա Հարա շրջանի կազմում։ Տարածքը կազմում է 57 կմ²։ Բնակչությունը՝ 588 մարդ (ըստ 2010 թվականի)։ Քաղաքը պրովինցիայի վարչական կենտրոնից գտնվում է 90 կմ հեռավորության վրա։


== Քույր քաղաք ==
 Ֆրանսիա Լավերնոզ Լակաս (Ֆրանսիա, 2014 թվականից)


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Ռաջաստան

Ռաջաստան (ռաջաների երկիր), նահանգ Հյուսիս Արևմտյան Հնդկաստանում։ Տարածությունը 342 հազար կմ² է, բնակչությունը՝ 34,1 միլիոն (1981), վարչական կենտրոնը՝ Ջայպուրը։ Հիմնական բնակիչները ռաջաստանցիներ և հնդկանցիներ են։ Հյուսիսային մասը գտնվում է Ինդոս-Գանգեսյան հարթավայրում, հարավը՝ Դեկանի սարահարթում։ Հյուսիս Արևմտյան մասում Թար անապատն է, կենտրոնական մասում Արավալի լեռնաշղթան։ Տնտեսության գլխավոր ճյուղը գյուղատնտեսությունն է, հատկապես՝ անասնապահությունը։ Ռաջաստանը Հնդկաստանի բրդի կարևոր մատակարարն է։ Մշակում են հացահատիկ, բամբակենի, ձիթենի։ Ոռոգումը իրականացվում է Չամբալ հիդրոտեխնիկական հանգույցի և Ռաջաստանի ջրանցքի միջոցով։ Կա հանքարդյունահանող ու մշակող արդյունաբերություն, ԱԷԿ։ Տարածված է տնայնագործությունը։ Ռաջաստանը որպես պատմական մարզ առանձնացվել է 18-19-րդ դարերում։ 18-19-րդ դարերում նրա տարածքում ձևավորվել է մոտ 20 իշխանություն։ 1818-1947 թթ. կոչվել է Ռաջպուտան։ 1950-ին որպես նահանգ միացել է անկախ Հնդկաստանին։ 1956 թթ.-ին Ռաջաստանին է միացվել Աջմեր նահանգի տարածքը։


== Ծանոթագրություններ ==
Արչիլ Կերեսելիձե

Արչիլ Կերեսելիձե (վրաց.՝ არჩილ კერესელიძე, դեկտեմբերի 24, 1912(1912-12-24), Գունիբ, Gunibsky Okrug, Դաղստանի մարզ, Ռուսական կայսրություն - սեպտեմբերի 19, 1971(1971-09-19), Թբիլիսի, Վրացական ԽՍՀ, ԽՍՀՄ, Վրացական ԽՍՀ), վրացի խորհրդային կոմպոզիտոր։ Վրացական ԽՍՀ ժողովրդական արտիստ (1961)։


== Կենսագրություն ==
Արչիլ Կերեսելիձեն ծնվել է 1912 թվականի դեկտեմբերի 24-ին Դաղստանի Գունիբ գյուղում։ 1927-1934 թվականներին սովորել է Թբիլիսիի կոնսերվատորիայում։ 1939 թվականին ավարտել է Մոսկվայի կոնսերվատորիան։ Եղել է Նիկոլայ Մյասկովսկու աշակերտը։
Ստեղծագործական գործունեությունն սկսել է 1939 թվականին։ Կինոյի բնագավառում առաջին անգամ հանդես է եկել 1948 թվականին (գեղարվեստական ֆիլմ «Քեթո և Կոտե»)։
1953 թվականից եղել է Վրացֆիլմ կինոստուդիայի երաժշտական խմբագիրը և կոմպոզիտորը (ֆիլմեր «Մեր բակը» (1956), «Ուրիշի երեխաները» (1958), «Ֆաթիմա» (1958), «Ես, տատիկը, Իլիկոն և Իլարիոնը» (1963), «Մագդանայի Լուրջան» (1965), «Հանդիպում լեռներում» (1966), «Վարպետաց վարպետի աջը» (1969), «Հին ջրաղացներ», «Իմ քաղաքի աստղը» (1970) և այլն)։
Հեղինակել է «Բաշի Աչուկի» (1956) օպերան, բալետներ, երաժշտական կատակերգություններ, սիմֆոնիկ ու վոկալային-սիմֆոնիկ ստեղծագործություններ։
Արչիլ Կերեսելիձեն մահացել է 1971 թվականի սեպտեմբերի 19-ին Թբիլիսիում։
1973 թվականին Արչիլ Կերեսելիձեին հետմահու շնորհվել է Վրացական ԽՍՀ պետական մրցանակ։


== Ծանոթագրություններ ==


== Արտաքին հղումներ ==
Արչիլ Կերեսելիձեն kinopoisk.ru կայքում
Պրադել դե լա Տեշետա

Պրադել դե լա Տեշետա (իսպ.՝ Pradell de la Teixeta), մունիցիպալիտետ Իսպանիաում, գտնվում է Տարագոն պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Պրիոռատ շրջանում։ Տարածքը կազմում է 21,8 կմ2։ Բնակչությունը՝ 188 մարդ (2010 թվականի տվյալներով)։


== Արտաքին հղումներ ==
պաշտոնական կայք
Página oficial del Ayuntamiento Archived 2004-03-04 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información general Archived 2008-05-13 at the Wayback Machine.
Չինաստանի ազգային գրադարան

Չինաստանի ազգային գրադարան, Չինաստանի խոշորագույն գրադարանը։


== Պատմություն ==
Գրադարանը հիմնադրվել է 1909 թվականին  գահի և վերջին չինական արքայատոհմ Ցինի կառավարության համաձայնությամբ որպես «Մայրաքաղաքի ուսուցչական հաստատության գրադարան» (չինարեն՝ 京师图书馆)։ Սինհայական հեղափոխությունից հետո՝ 1911 թվականին, «Մայրաքաղաքի ուսուցչական հաստատությունները» վերանվանվել են Պեկինի համալսարան, իսկ 1912 թվականի օգոստոսին գրադարանը փոխանցվել է կրթության նախարարությանը և բացվել այցելուների առաջ։ 1916 թվականին նրան են վերապահվել երկրի գլխավոր գրադարանի գործառույթները։ 1928 թվականին գրադարանը ստացել է ազգային գրադարանի կարգավիճակ։ 1998 թվականի դեկտեմբերին Պետական խորհուրդը հաստատել է գրադարանի՝ Չինաստանի ազգային գրադարան վերանվանվելը («Չժունգո գոցյազ տուշուգուան»)։
Չինաստանի Հանրապետության հռչակման պահին գրադարանային ֆոնդերն ունեցել են մեկուկես միլիոնից ոչ պակաս փաստաթուղթ։


== Այժմյան վիճակ ==
Չինաստանի ազգային գրադարանը հանդիսանում է ազգային համապարփակ գրադարան, հրապարակումների ազգային պահոց, գրադարանային ազգային կենտրոն, գրադարանաինֆորմացիոն և գիտատեխնոլոգիական ցանցի ազգային, ինչպես նաև զարգացման կենտրոն։
Գրադարանի ընդհանուր մակերեսը 170 000 մ2 է։ Տարածքով աշխարհի գրադարանների շարքում հինգերորդն է։ 2003 թվականի ավարտին գրադարանը ունեցել է 24 110 000 հատորների հարուստ հավաքածու և աշխարհի գրադարանների շաքում զբաղեցրել է հինգերորդ տեղը։ Հավաքածուն ունեցել է 270 000 հազվագյուտ և 1 600 000 հատոր հնագույն գիրք։
2010 թվականին գրադարանը տեղավորվել է երեք մասնաշենքերում։ Գլխավոր շենքը կառուցվել է 1987 թվականին։ Գրադարանի հին շենքը կառուցվել է 1931-1987 թվականներին, իսկ այժմ այնտեղ է տեղավորված գրադարանի հնագույն գրքերի բաժինը։ 2008 թվականի սեպտեմբերի 9-ին շահագործման է հանձնվել Գլխավոր շենքից հյուսիս գտնվող նոր մասնաշենքը, որը կառուցվել է 2003 թվականին (նախագծի հեղինակներն են Միխայել Ցիմերմանն ու Յուրգեն Էնգելը)։
Նոր մասնաշենքի 80,5 հազար մ2 ընդհանուր մակերեսում կարող են միաժամանակ սպասարկվել շուրջ 8 հազար ընթերցողներ։ Այժմ նոր մասնաշենքի հետ միասին գրադարանի ընդհանուր մակերեսը կազմում է 250 հազար մ2 տարածք, որով նա զիջում է միայն Ֆրանսիայի և ԱՄՆ-ի ազգային գրադարաններին։ Գլխավոր շենքը անվանվել է «Չինաստանի ազգային գրադարանի հարավային մաս», իսկ նոր մասնաշենքը՝ «Չինաստանի ազգային գրադարանի հյուսիսային մաս»։
Գրադարանն ունի չինական գրքերի և օտար լեզուներով նյութերի ամենամեծ հավաքածուն երկրում։ Այցելությունների համար  բաց է տարին 365 օր, իսկ օնլայն ծառայությունները հաղորդակցման տարբեր ուղիների միջոցով հասանելի են օրը 24 ժամ։


== Ծանոթագրություններ ==


== Տես նաև ==
Աշխարհի խոշորագույն գրադարանների ցանկ


== Արտաքին հղումներ ==
Պաշտոնական կայք
Նոր մասնաշենք
Չինաստանի ազգային գրադարան